|  |  |
| --- | --- |
|  |  |
| Tanel DrenkhanLeonhard Weiss OÜT.Drenkhan@leonhard-weiss.comVesse tn 8,11415, Tallinn, Harju maakond | Teie 16.12.2023 Meie 20.12.2023 nr 7.1-2/23/25762-2 |

|  |  |
| --- | --- |
| **Elektriprojekti kooskõlastamine riigitee nr 18148 maaüksuse piires ja tee kaitsevööndis** |  |

Kooskõlastamiseks esitatud projektis on ette nähtud elektrirajatiste paigaldamine riigitee maaüksuste piires ja tee kaitsevööndis:

**Riigitee nr 18148** km 11,30-14,56 tehnovõrgu kulgemine riigiteealusel maal ja tee kaitsevööndis.

Võttes aluseks ehitusseadustiku (EhS) § 99 lg 3, **kooskõlastame** LEONHARD WEISS OÜ tööd nr LR8184-TP-EV1 LR8184-TP-EV2 *„II etapp Rootsuveski Neeruti küla Otepää vald Valga maakond“*.

Projekti realiseerimisel tuleb arvestada järgneva informatsiooni ja nõuetega:

1. Riigitee nr 18148 teelõik km 9,581-17,119 oli pindamistööde objekt 2023. aastal. Tuleb arvestada, et töödele kehtib garantii 3 aastat alates tööde vastuvõtmise kuupäevast 2023. aastalning riigitee konstruktsioonide ja rajatiste kahjustamine peab olema välistatud.
2. Tehnovõrgu omanikul tuleb sõlmida Transpordiametiga kokkulepe riigitee maaüksusele kasutusõiguse saamiseks. Taotlus tuleb esitada Transpordiameti teemaa osakonda (maantee@transpordiamet.ee). Kokkuleppe taotluse vorm on saadaval Transpordiameti kodulehel*.* Sõlmitud kokkulepe on aluseks liiklusvälise tegevuse loa väljastamiseks.
3. Enne riigitee maaüksusel ehitustööde alustamist tuleb huvitatud isikul:
	1. koostada liikluskorralduse projekt vastavalt [liiklusseaduse](https://www.riigiteataja.ee/akt/dyn%3D115072015005%26id%3D123032015119%21pr7b1lg4) § 71 lõike 4 alusel kehtestatud Majandus- ja taristuministri 13.07.2018 määrusele nr 43 *Nõuded ajutisele liikluskorraldusele* ningkooskõlastada see Transpordiametiga e-posti aadressil maantee@transpordiamet.ee.
	2. saada Transpordiametilt [liiklusseaduse](https://www.riigiteataja.ee/akt/130122015027) § 72 lg 3 kohane liiklusvälise tegevuse luba. Taotluse vorm on saadaval Transpordiameti kodulehel. Vastav taotlus palume saata e-posti aadressil maantee@transpordiamet.ee. Taotlusele lisada kooskõlastuskiri ja ehitusaegse liikluskorralduse projekt.
4. Riigitee ja selle rajatiste kahjustamine on keelatud; ehitustehnikaga manööverdamine riigiteel ja riigitee mulde nõlvadel ei ole lubatud. Materjalide veod korraldada olemasolevate juurdepääsuteede kaudu.
5. Tööpäeva lõppedes ei ole lubatud jätta riigitee maaüksusele ega tee lähialale lahtiseid kaevikuid. Materjalide ladustamine sõiduteele või selle vahetusse lähedusse on keelatud.
6. Riigitee maa tuleb peale tööde lõppu korrastada. Haljastus taastada kasvupinnase ja murukülviga vastavalt „Teetööde tehniliste kirjelduste“ peatükk nr 9 „Maastikukujundustööd“ kvaliteedinõuetele.
7. Ehitatav tehnovõrk peab vastama ehitusseadustikust tulenevatele normidele ning ei tohi ehituse ajal ega kasutusele võtu järgselt seada takistusi liiklusele, tee ja teerajatiste teehoiule (korrashoiule) või sademe- ja pinnasevete ärajuhtimisele riigitee transpordimaalt ja kaitsevööndist.
8. Tööde lõpetamisel tuleb Transpordiametile esitada digitaalsed teostusjoonised 3D kujul .pdf ja .dwg (.dgn) formaadis.
9. Kooskõlastatud projekti muutmisel riigitee piirides ja/või kaitsevööndis tuleb projektlahendus Transpordiametiga uuesti kooskõlastada.

Kooskõlastus kehtib 2 aastat väljaandmise kuupäevast.

Lugupidamisega

(allkirjastatud digitaalselt)

Peeter Uibo

peaspetsialist

planeerimise osakonna kooskõlastuste üksus

Lisa: taotlus\_kooskolastada\_tehnovorgu\_ja\_-rajatise\_projekt\_MNTA.asice

Peeter Uibo

5159766, Peeter.Uibo@transpordiamet.ee